CELEX: 32015R0414
Language: sl
Date: 2015-03-12 00:00:00
Title: Uredba Komisije (EU) 2015/414 z dne 12. marca 2015 o spremembi Direktive 2002/46/ES Evropskega parlamenta in Sveta v zvezi s (6S)-5-metiltetrahidrofolno kislino, soljo glukozamina, ki se uporablja pri proizvodnji prehranskih dopolnil  Besedilo velja za EGP

13.3.2015   
            
            
               SL
            
            
               Uradni list Evropske unije
            
            
               L 68/26
            
         UREDBA KOMISIJE (EU) 2015/414
   z dne 12. marca 2015
   o spremembi Direktive 2002/46/ES Evropskega parlamenta in Sveta v zvezi s (6S)-5-metiltetrahidrofolno kislino, soljo glukozamina, ki se uporablja pri proizvodnji prehranskih dopolnil
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (1) in zlasti člena 4(5) Direktive,
   ob upoštevanju naslednjega:
   
               (1)
            
            
               V Prilogi II k Direktivi 2002/46/ES je določen seznam vitaminskih in mineralnih snovi ter njihovih oblik, ki se lahko uporabljajo za proizvodnjo prehranskih dopolnil. Uredba Komisije (ES) št. 1170/2009 (2) je nadomestila prilogi I in II k Direktivi 2002/46/ES.
            
         
               (2)
            
            
               V skladu s členom 14 Direktive 2002/46/ES je treba določbe o vitaminih in mineralih v prehranskih dopolnilih, ki lahko vplivajo na javno zdravje, sprejeti po posvetovanju z Evropsko agencijo za varnost hrane (v nadaljnjem besedilu: Agencija).
            
         
               (3)
            
            
               Po zahtevku za vključitev (6S)-5-metiltetrahidrofolne kisline, soli glukozamina, kot vira folata na seznam iz Priloge II k Direktivi 2002/46/ES je Agencija 11. septembra 2013 sprejela znanstveno mnenje o (6S)-5-metiltetrahidrofolni kislini, soli glukozamina, kot viru folata, dodani prehranskim dopolnilom za prehranske namene, in o biološki razpoložljivosti folata iz tega vira (3).
            
         
               (4)
            
            
               Iz mnenja Agencije sledi, da je uporaba (6S)-5-metiltetrahidrofolne kisline, soli glukozamina, v prehranskih dopolnilih kot vira folata varna.
            
         
               (5)
            
            
               Po ugodnem mnenju Agencije bi bilo treba (6S)-5-metiltetrahidrofolno kislino, sol glukozamina, dodati na seznam iz Priloge II k Direktivi 2002/46/ES.
            
         
               (6)
            
            
               (6S)-5-metiltetrahidrofolna kislina, sol glukozamina, je nova živilska sestavina, katere dajanje na trg je bilo odobreno z Izvedbenim sklepom Komisije 2014/154/EU (4).
            
         
               (7)
            
            
               Posvetovanje z zainteresiranimi stranmi je bilo izvedeno prek svetovalne skupine za prehranjevalno verigo ter zdravje živali in rastlin in izražene pripombe so se upoštevale.
            
         
               (8)
            
            
               Direktivo 2002/46/ES bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V Prilogi II k Direktivi 2002/46/ES se v razdelku 10 (FOLAT) oddelka A doda točka (c):
   
      
                  „(c)
               
               
                  (6S)-5-metiltetrahidrofolna kislina, sol glukozamina“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. marca 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 183, 12.7.2002, str. 51.
   
      (2)  Uredba Komisije (ES) št. 1170/2009 z dne 30. novembra 2009 o spremembi Direktive 2002/46/ES Evropskega parlamenta in Sveta in Uredbe (ES) št. 1925/2006 Evropskega parlamenta in Sveta glede seznamov vitaminov in mineralov ter njihovih oblik, ki se lahko dodajo živilom, vključno s prehranskimi dopolnili (UL L 314, 1.12.2009, str. 36).
   
      (3)  EFSA Journal 2013;11(10):3358.
   
      (4)  Izvedbeni sklep Komisije 2014/154/EU z dne 19. marca 2014 o odobritvi dajanja na trg (6S)-5-metiltetrahidrofolne kisline, soli glukozamina, kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 85, 21.3.2014, str. 10).